תקנות בריאות העם (אמות מידה לחלוקת סכום נוסף) (שיפור מיומנויות רופאים)

{{ח:התחלה}}
{{ח:כותרת|תקנות בריאות העם (אמות מידה לחלוקת סכום נוסף) (שיפור מיומנויות רופאים), התשפ״ו–2025}}

{{ח:פתיח-התחלה}}
{{ח:תיבה|ק״ת תשפ״ו, 428|תקנות בריאות העם (אמות מידה לחלוקת סכום נוסף) (שיפור מיומנויות רופאים)|https://olaw.org.il/takanot/takanot-12138.pdf}}.
{{ח:סוגר}}
{{ח:מפריד}}

{{ח:מבוא}}
בתוקף הסמכות לפי {{ח:חיצוני|פקודת בריאות העם#סעיף 33|סעיף 33}} {{ח:חיצוני|פקודת בריאות העם|לפקודת בריאות העם, 1940}} (להלן – הפקודה), שנטלתי לפי {{ח:חיצוני|חוק-יסוד: הממשלה#סעיף 34|סעיף 34 לחוק־יסוד: הממשלה}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אוניברסיטאות לא־מוכרות“ – בתי ספר לרפואה מחוץ לישראל שאגף הרישוי במשרד הבריאות ביטל את ההכרה בהם לעניין זכאות לגשת לבחינת רישוי בישראל; לעניין זה, בית ספר לרפואה ייחשב אוניברסיטה לא־מוכרת אף אם ביטול ההכרה עוד לא נכנס לתוקף בשנה שבה בוצעה הפעילות לפי תקנות אלה;
{{ח:ת|סוג=הגדרה}} ”בוגרי אוניברסיטאות לא־מוכרות“ – בוגרים של אוניברסיטאות לא־מוכרות שהחלו ללמוד באוניברסיטאות לפני ביטול ההכרה בהן;
{{ח:ת|סוג=הגדרה}} ”מחלקה זכאית“ – כל אחת מהמחלקות האלה: פנימית, רפואה דחופה, אשפוז ילדים, רפואה דחופה ילדים, בבתי החולים בפריפריה הגאוגרפית;
{{ח:ת|סוג=הגדרה}} ”נסיבות מוצדקות“ – לידה, מילואים, מחלה, אבל, וכיוצא באלה;
{{ח:ת|סוג=הגדרה}} ”סבב הכשרה קלינית“ – סבב בן שבוע לפחות שהוא חלק מתוכנית הלימודים של לימודי הרפואה באוניברסיטה מחוץ לישראל;
{{ח:ת|סוג=הגדרה}} ”סטודנט מסייע לרופא“ – סטודנט לרפואה במהלך הלימודים הקליניים ממוסד לימודים ישראלי או מוסד לימודים שאישר אגף הרישוי במשרד הבריאות, שבית חולים מעסיק כמסייע לרופא בכלל הפעילויות הרפואיות תמורת תשלום ושלא כחלק מההכשרה האקדמית;
{{ח:ת|סוג=הגדרה}} ”קורס הכנה לסטז׳“ – קורס שאישר אגף הרישוי במשרד הבריאות המיועד לבוגרי אוניברסיטאות לא־מוכרות המתחילים סטז׳ בבתי החולים;
{{ח:ת|סוג=הגדרה}} ”קורס הכנה להתמחות“ – קורס שאישר אגף הרישוי במשרד הבריאות ומינהל תכנון אסטרטגי וכלכלי במשרד הבריאות, המיועד לבוגרי אוניברסיטאות לא־מוכרות שאינם מתמחים או מומחים, שסיימו את הסטז׳ והם בעלי רישיון קבוע לעסוק ברפואה;
{{ח:ת|סוג=הגדרה}} ”קורס השלמה קלינית“ – קורס המיועד לבוגרי לימודי רפואה באוניברסיטאות לא־מוכרות שטרם עברו את מבחן הרישוי, ושאישר אגף הרישוי במשרד הבריאות;
{{ח:ת|סוג=הגדרה}} ”קורס תמיכה במתמחה“ – קורס המיועד לרופאים מתמחים בוגרי אוניברסיטאות לא־מוכרות, שכולל 130 שעות הכשרה למשתתף לפחות, שמעביר בית חולים לרופאים המתמחים בו, ושאישר אגף הרישוי במשרד הבריאות;
{{ח:ת|סוג=הגדרה}} ”תוכנית כוכבים“ – תוכנית של משרד הבריאות לליווי מתמחים מצטיינים ותמיכה בהם במקצועות שלהלן שבהם קיים חסר במומחים, לצורך חיזוק הרמה הרפואית בבתי החולים: שיקום, פסיכיאטריה, הרדמה, רפואה משפטית, התפתחות הילד, רפואה פנימית, רפואת ילדים, רפואה דחופה, יילוד וגינקולוגיה, רדיולוגיה אבחנתית, אונקולוגיה, נוירולגיה, כירורגיה כללית, גריאטריה;
{{ח:ת|סוג=הגדרה}} ”תוכנית מבריא“ – תוכנית שמפעילים ומממנים ארגון יד הנדיב, הקרן הישראלית למדע והוועדה לתכנון ולתקצוב, לליווי אקדמי ופיתוח מחקרי, המיועדת לרופאים מצטיינים לקידום מחקר רפואי במקביל לפעילות קלינית ולחיזוק תחום המחקר הרפואי בישראל.

{{ח:סעיף|2|תחולה}}
{{ח:ת}} {{ח:חיצוני|תקנות בריאות העם (אמות מידה לחלוקת סכום נוסף)#פרק א|פרק א׳ לתקנות אמות מידה לחלוקה {{ח:הערה|[צ״ל: לתקנות בריאות העם (אמות מידה לחלוקת סכום נוסף), התשפ״ג–2022]}}}} יחול על חלוקת סכום נוסף לפי תקנות אלה.

{{ח:סעיף|3|סכום תקצוב נוסף בעד שיפור מיומנויות רופאים}}
{{ח:ת}} סך כל התקצוב הנוסף לפי תקנות אלה יהיה 36,750,000 שקלים חדשים.

{{ח:סעיף|4|תקצוב נוסף בעד סבבי הכשרה קלינית לסטודנטים ישראלים לרפואה הלומדים באוניברסיטאות מחוץ לישראל}}
{{ח:תת|(א)}} לבית חולים שמבצע סבב הכשרה קלינית לסטודנטים ישראלים ללימודי רפואה שלומדים באוניברסיטה מחוץ לישראל, יחולק סכום תקצוב נוסף, ובלבד שיתקיימו בו כל אלה:
{{ח:תתת|(1)}} מספר המשתתפים בכל סבב לא היה נמוך מ־2 משתתפים;
{{ח:תתת|(2)}} דמי ההשתתפות העצמית שגובה בית החולים מכל משתתף, לא יעלו 200 שקלים חדשים;
{{ח:תתת}} {{ח:הערה|(הוראת שעה בשנת 2026):}} תקרת דמי ההשתתפות למשתתף תעמוד על 250 שקלים חדשים;
{{ח:תתת|(3)}} המשתתף ביצע סבבים לפי הפירוט הזה:
{{ח:תתתת|(א)}} סבבים במקצועות שאינם פנימית, נשים, ילדים וכירורגיה כללית;
{{ח:תתתת|(ב)}} סבבים במקצועות פנימית, נשים, ילדים וכירורגיה כללית שמשכם המצטבר לא עלה על 10 שבועות {{ח:הערה|(בשנת 2026, 14 שבועות; בשנת 2027, 12 שבועות)}}; למעט סבבים במקצועות כאמור שבוצעו בחודשים שאינם במהלך השנה האקדמית בישראל וסבבים ששעת ההתחלה היומית שלהם היא אחרי השעה 14:00;
{{ח:תתת|(4)}} אם לבית החולים יש אתר אינטרנט, בית החולים פרסם בו את כל אלה באופן נגיש:
{{ח:תתתת|(א)}} הבהרה על חובת המשתתפים להירשם במאגר משרד הבריאות, והנחיות על אופן ביצוע ההרשמה, לרבות קישור למאגר;
{{ח:תתתת|(ב)}} פרטי הממונה בבית החולים על הסבבים הקליניים לסטודנטים ישראלים ללימודי רפואה שלומדים באוניברסיטאות מחוץ לישראל;
{{ח:תתתת|(ג)}} גובה דמי ההשתתפות העצמית שבית החולים גובה מכל משתתף בסבב קליני;
{{ח:תתתת|(ד)}} הבהרה על מגבלת ההשתתפות בסבבים קליניים כאמור בפסקה (3);
{{ח:תתת|(5)}} בית חולים שהעסיק אחראי סבבים קליניים כאמור בתקנת משנה (ב)(2), יעביר את פרטיו למנהל תכנון אסטרטגי במשרד הבריאות עד לתום הרבעון השני של השנה שבה מתקיימים הסבבים.
{{ח:תת|(ב)}} תקצוב נוסף כאמור בתקנת משנה (א) יהיה בסכום כולל של 6,000,000 שקלים חדשים, ויחולק באופן הזה:
{{ח:תתת|(1)}} בשלב הראשון, סכום התקצוב הנוסף יחולק בעד 12 המשתתפים הראשונים בכל סבב שאושר; תקצוב לפי פסקה זו יהיה בחלוקה שווה בין בתי החולים, אך לא יותר מ־1,000 שקלים חדשים בעד סטודנט אחד בסבב הכשרה קלינית, שמהם יופחתו דמי ההשתתפות העצמית שנגבו מהסטודנט, אם נגבו;
{{ח:תתת|(2)}} בשלב השני, ואם יישאר תקציב לחלוקה, יחולק סכום תקצוב נוסף בין בתי החולים בעד העסקת אחראי סבבים קליניים לסטודנטים ישראלים לרפואה שלמדו באוניברסיטאות מחוץ לישראל, שיהיה אמון על עמידה בקשר עם משרד הבריאות והסטודנטים המשתתפים בסבבי ההכשרה הקלינית בבית חולים, ועל הבטחת הרמה הנאותה של ההכשרה, וזאת בעד בית חולים שמעביר 5 סבבים כאמור בשנה לפחות; סכום זה לא יעלה על 15,000 שקלים חדשים לבית חולים בסך הכול;
{{ח:תתת|(3)}} לאחר תקצוב כאמור בפסקאות משנה (1) ו־(2), ואם ייוותר תקציב לחלוקה, תחולק יתרת התקציב אך לא יותר מ־1,500,000 שקלים חדשים בסך הכול, בחלוקה שווה בין חמשת בתי החולים שקיבלו את הציון הגבוה ביותר בסקר שביעות רצון של המשתתפים בסבבים קליניים, אם משרד הבריאות ערך סקר כזה; תקצוב כאמור יחולק רק אם מילאו את הסקר 30% לפחות מהמשתתפים בסבבים הקליניים בבית החולים, או שהתקבלו 10 מענים לפחות;
{{ח:תתת|(4)}} נותרה יתרה תקציבית לאחר תקצוב פעילות לפי פסקה (3), תועבר היתרה לטובת תקצוב פעילות לפי {{ח:פנימי|סעיף 13|תקנה 13}}.
{{ח:תת|(ג)}} בעד כל משתתף שבית חולים קיבל תקצוב בעדו, ולא השתתף השתתפות מלאה בקורס, בנסיבות שאינן מוצדקות, המשרד רשאי לקזז את מלוא גובה הסכום הכספי שחולק בעד משתתף בקורס בבית החולים האמור.
{{ח:תת|(ד)}} תקצוב לפי תקנה זו לא יחולק בעד משתתף שלא נרשם למאגר האינטרנטי של משרד הבריאות הכולל את פרטי המשתתף, עד לסוף השנה שבה התקיים הסבב.
{{ח:תת|(ה)}} הגיש בית חולים דיווח כוזב לגבי פעילותו לפי תקנות אלה, רשאי המנהל לקזז את מלוא הסכום הכספי מסך כל התשלום לבית החולים האמור בשנת התקצוב.

{{ח:סעיף|5|תקצוב נוסף בעד ביצוע קורסים להכשרה לסטודנטים ישראלים הלומדים רפואה מחוץ לישראל}}
{{ח:ת}} סכום תקצוב נוסף בסכום כולל של 1,500,000 שקלים חדשים יחולק לבתי חולים בפריפריה גאוגרפית בעד ביצוע קורס הכשרה לסטודנטים ישראלים הלומדים רפואה באוניברסיטאות מחוץ לישראל, קורס שמטרתו חשיפת הסטודנטים לעבודת מערכת הבריאות בישראל או שיפור רמתם המקצועית, לפי הפירוט הזה:
{{ח:תת|(1)}} בשלב הראשון יחולק הסכום בחלוקה שווה בין בתי החולים בעד ביצוע קורס פרונטלי של חמישה ימים בשבוע, אך לא יותר מסכום של 1,000 שקלים חדשים למשתתף לשבוע בניכוי דמי השתתפות עצמית שנגבו מהסטודנטים, אם נגבו, ובלבד שבית החולים עמד בכל התנאים האלה:
{{ח:תתת|(א)}} משך הקורס לא יעלה על שבוע אחד;
{{ח:תתת|(ב)}} בקורס השתתפו 3 סטודנטים לפחות, ולא יותר מ־10;
{{ח:תתת|(ג)}} בית החולים נתן לסטודנטים תעודה רשמית על סיום קורס;
{{ח:תתת|(ד)}} בעד סטודנטים בשנים הקליניות ג׳ ו־ד׳ במסלול הארבע־שנתי, ובשנים ד׳, ה׳ ו־ו׳ במסלול השש־שנתי, כל בית חולים יוכל לקיים עד 2 קורסים פרונטליים במהלך השנה האקדמית, ועוד 2 קורסים נוספים בחודשים יוני, יולי, אוגוסט וספטמבר;
{{ח:תתת|(ה)}} בעד סטודנטים בשנים א׳ ו־ב׳ במסלול הארבע־שנתי, ובשנים א׳ ב׳ ו־ג׳ במסלול השש־שנתי, כל בית חולים יכול לקיים עד 4 קורסים בחודשים יוני, יולי, אוגוסט וספטמבר;
{{ח:תתת|(ו)}} משרד הבריאות אישר את הקורס;
{{ח:תתת|(ז)}} בית החולים יקבל תקצוב לפי תקנה זו רק בעד הסטודנטים הרשומים במאגר משרד הבריאות, כאמור {{ח:פנימי|סעיף 4|בתקנה 4(ד)}};
{{ח:תת|(2)}} בשלב השני, ואם יישאר תקציב לחלוקה, יחולק הסכום בחלוקה שווה בין בתי החולים בעד ביצוע קורס משולב הכולל מפגשים פרונטליים ומקוונים, אך לא יותר מסכום של 2,000 שקלים חדשים למשתתף בניכוי דמי השתתפות עצמית שנגבו מהסטודנטים, אם נגבו, ובעד לא יותר משני קורסים בשנה, ובלבד שבית החולים עמד בכל התנאים האלה:
{{ח:תתת|(א)}} הקורס כלל 10 מפגשים מקוונים לפחות, באורך מצטבר של 15 שעות לפחות, ו־5 מפגשים פרונטליים לפחות, באורך מצטבר של 15 שעות לפחות;
{{ח:תתת|(ב)}} בקורס השתתפו 5 סטודנטים לפחות, ולא יותר מ־15;
{{ח:תתת|(ג)}} בית החולים נתן לסטודנטים תעודה רשמית על סיום קורס;
{{ח:תתת|(ד)}} משרד הבריאות אישר את הקורס;
{{ח:תתת|(ה)}} בית החולים יקבל תקצוב לפי תקנה זו רק בעד הסטודנטים הרשומים במאגר משרד הבריאות, כאמור {{ח:פנימי|סעיף 4|בתקנה 4(ד)}};
{{ח:תת|(3)}} בשלב השלישי, ואם ייוותר תקציב לחלוקה, יחולק הסכום בחלוקה שווה בין בתי החולים בעד ביצוע קורס משולב, הכולל מפגשים פרונטליים ומקוונים, אך לא יותר מסכום של 1,000 שקלים חדשים למשתתף בניכוי דמי השתתפות עצמית שנגבו מהסטודנטים, אם נגבו, ובעד לא יותר משני קורסים בשנה, ובלבד שבית החולים עמד בכל התנאים האלה:
{{ח:תתת|(א)}} הקורס כלל שני מפגשים מקוונים לפחות באורך מצטבר של שלוש שעות לפחות, ולפחות מפגש פרונטלי אחד באורך מצטבר של שלוש שעות לפחות;
{{ח:תתת|(ב)}} בקורס השתתפו 5 סטודנטים לפחות, ולא יותר מעשרים;
{{ח:תתת|(ג)}} בית החולים נתן לסטודנטים תעודה רשמית על סיום קורס;
{{ח:תתת|(ד)}} משרד הבריאות אישר את הקורס;
{{ח:תתת|(ה)}} בית החולים יקבל תקצוב לפי תקנה זו רק בעד הסטודנטים הרשומים במאגר משרד הבריאות, כאמור {{ח:פנימי|סעיף 4|בתקנה 4(ד)}};
{{ח:תת|(4)}} בשלב הרביעי, ואם ייוותר תקציב לחלוקה, יחולק הסכום בחלוקה שווה בין בתי החולים בעד ביצוע קורס מקוון הכולל שלושה מפגשים לפחות, אך לא יותר מסכום של 400 שקלים חדשים בעד כל משתתף, בניכוי דמי השתתפות עצמית שנגבו מהסטודנטים, אם נגבו, ובעד לא יותר משלושה קורסים בשנה, ובלבד שבית החולים עמד בכל התנאים האלה:
{{ח:תתת|(א)}} אורך הקורס כולו לא יפחת מ־4.5 שעות;
{{ח:תתת|(ב)}} בקורס השתתפו 5 סטודנטים לפחות, ולא יותר משלושים;
{{ח:תתת|(ג)}} בית החולים נתן לסטודנטים תעודה רשמית על סיום קורס;
{{ח:תתת|(ד)}} דמי ההשתתפות העצמית לסטודנט לא יעלו על 100 שקלים חדשים;
{{ח:תתת|(ה)}} משרד הבריאות אישר את הקורס;
{{ח:תתת|(ו)}} בית החולים יקבל תקצוב לפי תקנה זו רק בעד הסטודנטים הרשומים במאגר משרד הבריאות, כאמור {{ח:פנימי|סעיף 4|בתקנה 4(ד)}};
{{ח:תת|(5)}} נותרה יתרה לאחר תקצוב לפי תקנה זו, תחולק היתרה באופן שווה בין שלושת בתי החולים שקיבלו את הציון הגבוה ביותר בסקר שביעות רצון של המשתתפים בקורסים אם משרד הבריאות ערך סקר כזה; תקצוב כאמור יחולק רק אם מילאו את הסקר 50% לפחות מהמשתתפים בקורס, ובלבד שבסך הכול התקבלו 5 מענים לפחות, ולא יותר מ־200,000 שקלים חדשים לבית חולים;
{{ח:תת|(6)}} נותרה יתרה לאחר תקצוב לפי פסקה (5), תועבר היתרה לטובת תקצוב פעילות לפי {{ח:פנימי|סעיף 13|תקנה 13}}.

{{ח:סעיף|6|מימון סטודנטים מסייעים לרופא בפריפריה}}
{{ח:תת|(א)}} סכום תקצוב נוסף בעד סטודנטים מסייעים לרופא במחלקות בפריפריה גאוגרפית יחולק לבתי חולים המוכרים לסטז׳.
{{ח:תת|(ב)}} גובה התקציב עומד על 2,738,000 שקלים חדשים וניתן בעד העסקת סטודנטים מסייעים לרופא בבתי החולים; סכום התקצוב יחולק באופן שוויוני בין בתי החולים העומדים בתנאי הסף באופן הזה:
{{ח:תתת|(1)}} כל בית חולים יקבל בעד כל מחלקה זכאית רשומה סל של 856 שעות, שהן שוות ערך ל־107 משמרות מלאות בנות 8 שעות; ערך כל שעה 62.5 שקלים חדשים; ניתן לבצע את המשמרות במחלקות הזכאיות בלבד, וניתן לנצל אותן באופן גמיש בין המחלקות הזכאיות;
{{ח:תתת|(2)}} בעד כל משמרת בת 8 שעות ומעלה שהיא חלק מהסל של בית החולים, בית החולים יתוקצב ב־500 שקלים חדשים; בעד משמרת בת 5 עד 8 שעות, בית החולים יתוקצב באופן יחסי בעד ביצוע חלקיות משמרת; בעד משמרת קצרה מ־5 שעות לא יינתן תקצוב כלל;
{{ח:תתת|(3)}} {{ח:הערה|(פקעה).}}
{{ח:תת|(ג)}} בית החולים המבקש תקצוב לפי תקנה זו, יעביר רשימת סטודנטים מסייעים לרופא שהעסיק לפי תקנה זו, הכוללת שם ומספר זהות, מספר המשמרות שביצעו בכל חודש בשנת התקצוב וכמה שעות ארכה כל משמרת, באיזו מחלקה התבצעה, ופרטים באשר למוסד הלימודים ושנת הלימודים; נוסף על כך יעביר פלט מערכת נוכחות לחודשי השנה שבעדם מבוקש התקצוב בעד כל אחד מהסטודנטים המסייעים לרופא.

{{ח:סעיף|7|תקצוב נוסף בעד הפעלת קורסי הכשרה ושיפור הרמה המקצועית לבוגרי אוניברסיטאות לא־מוכרות ללימודי רפואה}}
{{ח:תת|(א)}} לבית חולים המעביר קורס השלמה קלינית, יחולק סכום תקצוב נוסף לפי חישוב כאמור בתקנת משנה (ב), ובלבד שהתקיימו בו כל אלה:
{{ח:תתת|(1)}} מספר המשתתפים הרשומים בקורס השלמה קלינית אינו נמוך מ־20 משתתפים;
{{ח:תתת|(2)}} משרד הבריאות אישר את גובה דמי ההשתתפות העצמית שגובה בית החולים מכל משתתף.
{{ח:תת|(ב)}} סכום תקצוב נוסף שלא יעלה על 2,000 שקלים חדשים, יחולק לבית חולים בעד הקורס שבעדו קיבל תקצוב בשנה שעברה, בעד כל משתתף שהשתתף ב־80% לפחות מתוכנית הקורס ושעבר בהצלחה את בחינת הסיום.
{{ח:תת|(ג)}} תקצוב נוסף כאמור בתקנת משנה (א) יהיה בסכום כולל של 600,000 שקלים חדשים, והוא יחולק לפי החישוב הזה:
{{ח:תתת|(1)}} סכום התקצוב הנוסף יחולק בעד 20 המשתתפים הראשונים, בחלוקה שווה בין בתי החולים, אך לא יותר מ־240,000 שקלים חדשים לכל בית חולים;
{{ח:תתת|(2)}} אחרי תקצוב כאמור בפסקת משנה (1), ואם ייוותר תקציב לחלוקה, תחולק יתרת התקציב לכל בית חולים, בחלוקה שווה בין בתי החולים, בעד המשתתפים שלא ניתן תקצוב לגביהם לפי פסקה (1), עד לסכום של 12,000 שקלים חדשים בעד כל משתתף;
{{ח:תתת|(3)}} נותרה יתרה תקציבית לאחר תקצוב לפי תקנה זו, תועבר היתרה לטובת תקצוב פעילות לפי {{ח:פנימי|סעיף 10|תקנה 10}}.
{{ח:תת|(ד)}} בעד כל משתתף שבית חולים קיבל תקצוב בעדו, ולא השתתף השתתפות מלאה בקורס, בנסיבות שאינן מוצדקות, המשרד רשאי לקזז סכום כספי בגובה 20% מהסכום הממוצע שחולק בעד משתתף בקורס בבית החולים האמור.

{{ח:סעיף|8|תקצוב נוסף בעד קורס הכנה לסטז}}
{{ח:תת|(א)}} סכום תקצוב נוסף של 1.3 מיליון שקלים חדשים יחולק לבתי החולים המעסיקים סטז׳רים בוגרי אוניברסיטאות לא־מוכרות, בעד השלמת קורס הכנה לסטז׳ לסטז׳רים האמורים, ובלבד שקורס כאמור נערך בבית החולים עצמו או בבית חולים אחר שממנו רכש בית החולים את הקורס; התנאים להשלמת הקורס המזכה בסכום תקצוב נוסף הם נוכחות הסטז׳ר ב־90% לפחות ממשך הקורס וסיומו של הקורס עד לסוף השליש הראשון לסטז׳.
{{ח:תת|(ב)}} תקצוב כאמור בתקנת משנה (א) יתבצע באופן הזה:
{{ח:תתת|(1)}} בעד כל סטז׳ר בוגר אוניברסיטה לא־מוכרת שביצע באופן מלא קורס הכנה לסטז׳ לפי מבחן זה, יתוקצב בית החולים המעסיק את הסטז׳ר בסכום של 4,500 שקלים חדשים; סכום זה יחולק בעד תשלום לבית החולים בעד ביצוע הקורס האמור או לצורך תשלום לבית חולים אחר שממנו נרכש הקורס האמור; במקרה שבית חולים לא עורך בעצמו את הקורס האמור, באחריותו של בית החולים להעביר את הסכום במלואו לבית החולים שערך בפועל את קורס ההכנה לסטז׳;
{{ח:תתת|(2)}} בית החולים רשאי לבצע את הפעילות גם בשנת 2026;
{{ח:תתת|(3)}} לא ביצע בית החולים את קורס ההכנה לסטז׳, בעצמו או באמצעות בית חולים אחר, עד לסוף שנת 2026 – יקוזז הסכום שחולק לבית החולים ובאפשרות משרד הבריאות להקצות את הסכום שקוזז, לבית חולים אחר בסוף שנת 2026.
{{ח:תת|(ג)}} בית חולים ש־70% לפחות מבין הסטז׳רים, בוגרי האוניברסיטאות הלא־מוכרות המועסקים אצלו, שהחלו את הסטז׳ מחודש אוגוסט 2025 וסיימו בשנת 2025 את הקורס, זכאי לתוספת של 500 שקלים חדשים בעד כל סטז׳ר שעבר את הקורס.
{{ח:תת|(ד)}} תקצוב לפי תקנה זו יהיה לכל בית חולים שיציג התחייבות חתומה של מנהל בית החולים על ביצוע קורס הכנה לסטז׳, ועל אחוז הסטז׳רים שיסיימו את הקורס; התקצוב יועבר לפי חלקו היחסי של בית החולים בהכשרה של סטז׳רים מסך כל הסטז׳רים בכלל בתי החולים בשנה הנוכחית, והערכה צפויה לגבי השנה הבאה.
{{ח:תת|(ה)}} על בית החולים להעביר דיווח בכל רבעון על ביצוע הקורסים; הדיווח יכלול מועד פתיחת קורס, מועד סיום קורס, מספר משתתפים כולל שמות ומספרי זהות, שם בית החולים המעסיק, אחוז נוכחות של כל משתתף, ציוני הערכה וכן שעות שבוצעו לפי מתווה הקורס שאישר המשרד; לא דיווח בית חולים לפי תקנת משנה זו, רשאי המשרד לבצע קיזוז עד מלוא הסכום של התקצוב שניתן לפי תקנה זו.
{{ח:תת|(ו)}} לכל בית חולים המעביר קורס הכנה לסטז׳, יחולק סכום תקצוב נוסף של 500 שקלים חדשים בעד כל סטז׳ר בוגר אוניברסיטה לא־מוכרת המשויך לבית חולים אחר, שעובר באופן מלא קורס הכנה לסטז׳ בבית החולים המעביר.
{{ח:תת|(ו1)}} {{ח:הערה|(פקעה).}}
{{ח:תת|(ז)}} אופן החלוקה:
{{ח:תתת|(1)}} סכום התקצוב יועבר לבתי החולים, לפי מספר הסטז׳רים שביצעו את הקורס בפועל או שעתידים לבצעו עד לסוף השנה, לפי דיווח שיעבירו בתי החולים עד ל־2 באוגוסט של אותה שנה; אם בית חולים שלח פחות סטז׳רים או יותר סטז׳רים לביצוע הקורס שלא לפי גובה התקצוב שקיבל, יקוזז או יתווסף הסכום עד לסוף השנה הבאה;
{{ח:תתת|(2)}} אם תיוותר יתרה תקציבית לפי תקנה זו, תחולק יתרת התקציב לבתי החולים, למימון הקורס לסטז׳רים בוגרי אוניברסיטאות מוכרות מחוץ לישראל; התקצוב לכל סטז׳ר יעמוד על סכום של עד 4,500 שקלים חדשים; בשלב הראשון יתוקצבו בתי החולים בפריפריה גאוגרפית, ואם ייוותרו יתרות נוספות – יתוקצבו בשלב השני שאר בתי החולים.

{{ח:סעיף|9|מענק לבתי חולים המבצעים שינויים נדרשים לטובת הרפורמה בסטז׳}}
{{ח:ת}} סכום כולל של 1,012,000 שקלים חדשים יחולק לבתי חולים כלליים המוכרים לסטז׳, כמענק חד־פעמי בסכום של 43,000 שקלים לכל בית חולים, וזאת בעד הטמעת הרפורמה בסטז׳ ובכללה – הטמעת שאלוני הערכה ממוחשבים ובניית תוכניות סטז׳ לפי קיצור תקופת הסטז׳; בית חולים המוכר לסטז׳ חלקי – לחלק מחודשי הסטז׳, יקבל סכום זה באופן יחסי לסטז׳ מלא.

{{ח:סעיף|10|תקצוב נוסף בעד קורס הכנה להתמחות}}
{{ח:תת|(א)}} לבית חולים שמעביר קורס הכנה להתמחות, יחולק סכום תקצוב נוסף לפי חישוב כאמור בתקנת משנה (ב), ובלבד שהתקיימו בו כל אלה:
{{ח:תתת|(1)}} מספר המשתתפים הרשומים בקורס ההכנה להתמחות אינו נמוך מ־5 משתתפים;
{{ח:תתת|(2)}} משרד הבריאות אישר את גובה דמי ההשתתפות העצמית שגובה בית החולים מכל משתתף;
{{ח:תתת|(3)}} הקורס כולל 450 שעות לימוד לפחות.
{{ח:תת|(ב)}} תקצוב נוסף כאמור בתקנת משנה (א) יהיה בסכום כולל של 3,200,000 שקלים חדשים ויחולק לכל בית חולים שמעביר קורס הכנה להתמחות, לפי החישוב הזה:
{{ח:תתת|(1)}} סכום התקצוב הנוסף יחולק בעד 5 המשתתפים הראשונים, בחלוקה שווה בין בתי החולים, אך לא יותר מ־50,000 שקלים חדשים בעד כל משתתף;
{{ח:תתת|(2)}} אחרי תקצוב כאמור בפסקה (1), ואם ייוותר תקציב לחלוקה, תחולק יתרת התקציב לכל בית חולים, בחלוקה שווה בין בתי החולים, בעד המשתתפים שלא ניתן תקצוב לגביהם לפי פסקה (1), עד לסכום של 50,000 שקלים חדשים למשתתפים בקורס;
{{ח:תתת|(3)}} נותרה יתרה לאחר תקצוב פעילות לפי תקנה זו, תועבר היתרה לטובת תקצוב פעילות לפי {{ח:פנימי|סעיף 11|תקנה 11}}.
{{ח:תת|(ג)}} בעד כל משתתף שבית חולים קיבל תקצוב בעדו, ולא השתתף השתתפות מלאה בקורס, בנסיבות שאינן מוצדקות, המשרד רשאי לקזז את מלוא גובה הסכום הכספי שחולק בעד משתתף בקורס בבית החולים האמור.

{{ח:סעיף|11|תקצוב נוסף בעד קורס תמיכה במתמחה}}
{{ח:תת|(א)}} לשני בתי החולים שאחוז בוגרי לימודי רפואה באוניברסיטאות לא־מוכרות המתמחים אצלם הוא הגבוה ביותר מבין בתי החולים הציבוריים הכלליים שמעוניינים להעביר קורס תמיכה במתמחה, יחולק סכום תקצוב נוסף לפי חישוב כאמור בתקנת משנה (ב), ובלבד שהתקיימו בו כל אלה:
{{ח:תתת|(1)}} מספר המשתתפים הרשומים בקורס ההכנה להתמחות אינו נמוך מ־20 משתתפים;
{{ח:תתת|(2)}} משרד הבריאות אישר את גובה דמי ההשתתפות העצמית שגובה בית החולים מכל משתתף.
{{ח:תת|(ב)}} תקצוב נוסף כאמור בתקנת משנה (א) יהיה בסכום כולל של 900,000 שקלים חדשים, ויחולק לפי החישוב הזה:
{{ח:תתת|(1)}} בעד 20 המשתתפים הראשונים יחולק סכום תקצוב נוסף בסכום של 440,000 שקלים חדשים;
{{ח:תתת|(2)}} אחרי תקצוב כאמור בפסקה (1), ואם ייוותר תקציב לחלוקה, תחולק יתרת התקציב לכל בית חולים, בחלוקה שווה בין בתי החולים, בעד המשתתפים שלא ניתן תקצוב בעדם לפי פסקה (1), עד לסכום של 22,000 שקלים חדשים בעד כל משתתף;
{{ח:תתת|(3)}} נותרה יתרה תקציבית לאחר תקצוב פעילות לפי תקנה זו, תועבר היתרה לטובת תקצוב פעילות לפי {{ח:פנימי|סעיף 13|תקנה 13}}.
{{ח:תת|(ג)}} בעד כל משתתף שבית חולים קיבל תקצוב בעדו, ולא השתתף השתתפות מלאה בקורס, בנסיבות שאינן מוצדקות, המשרד רשאי לקזז את מלוא גובה הסכום הכספי שחולק בעד משתתף בקורס בבית החולים האמור.

{{ח:סעיף|12|תקצוב נוסף בעד העסקת משתתפי תוכנית כוכבים לשיפור איכות הרפואה בפריפריה והקטנת פערי איוש}}
{{ח:ת}} לבית חולים המעסיק, או המבקש להעסיק, מתמחה או מומחה צעיר שהתקבל לתוכנית כוכבים, יחולק סכום תקצוב נוסף בעד העסקת המתמחה במסגרת התוכנית, ובלבד שבית החולים או המשתתף בתוכנית לא קיבלו כספי תמיכה ממשרד הבריאות או מגורם ממשלתי אחר, בכל סכום, בעד אותו משתתף, לפי הוראות אלה:
{{ח:תת|(1)}} סכום של 400,000 שקלים חדשים יחולק בעד כל מתמחה או מתמחה עתידי שהתקבל לתוכנית כוכבים, ובלבד שבית החולים התחייב לשלם למתמחה מלגה בסכום זה, לפי כללי התוכנית;
{{ח:תת|(2)}} אם תיפסק העסקה של מתמחה שחולק בעדו תקצוב כאמור, בבית החולים, או תיפסק השתתפותו בתוכנית כוכבים, יקוזז החלק היחסי בתקצוב.

{{ח:סעיף|13|תקצוב נוסף בעד הקמת משרות לחוקרים צעירים ומצוינים המשתתפים בתוכנית ”מבריא“}}
{{ח:תת|(א)}} סכום תקצוב נוסף בסכום כולל של 3,000,000 שקלים חדשים יחולק בין בתי החולים המעסיקים רופא שהוא מתמחה בכיר או מומחה צעיר שהתקבל לתוכנית ”מבריא“, ובלבד שבית החולים התחייב למתן זמן מוגן למחקר לרופא לפי הוראות התוכנית, לפי השלבים האלה:
{{ח:תתת|(1)}} בשלב הראשון יחולק סכום של 320,000 שקלים חדשים לרופא מתמחה, או עד 457,000 שקלים חדשים לרופא מתמחה – אם לתוכנית התקבלו פחות מ־10 משתתפים, בעד השתתפות הרופאים בתוכנית ”מבריא“ בבתי חולים בפריפריה הגאוגרפית;
{{ח:תתת|(2)}} לאחר תקצוב כאמור בפסקה (1), ואם ייוותר תקציב לחלוקה, תחולק יתרת התקציב בחלוקה שווה בין שאר בתי החולים המעסיקים רופאים מומחים המשתתפים בתוכנית, ועד לסכום של 750,000 שקלים חדשים בעד כל מומחה;
{{ח:תתת|(3)}} לאחר תקצוב לפי פסקה (2), ואם ייוותר תקציב לחלוקה, תחולק יתרת התקציב בחלוקה שווה בין שאר בתי החולים המעסיקים רופאים שהם מתמחים המשתתפים בתוכנית, בסכום של עד 320,000 שקלים חדשים;
{{ח:תתת|(4)}} לאחר תקצוב לפי פסקה (3), ואם ייוותר תקציב לחלוקה, תחולק יתרת התקציב בחלוקה שווה בין בתי החולים המעסיקים רופאים מומחים המשתתפים בתוכנית, בסכום של עד 750,000 שקלים חדשים;
{{ח:תתת|(5)}} נותרה יתרה לאחר תקצוב פעילות לפי תקנה זו, תועבר היתרה לטובת תקצוב פעילות לפי {{ח:פנימי|סעיף 14|תקנה 14}}.
{{ח:תת|(ב)}} הופסקה העסקתו של המתמחה שניתן תקצוב בעדו, בבית החולים, או השתתפותו של המתמחה בתוכנית ”מבריא“, יקוזז החלק היחסי בתקצוב.

{{ח:סעיף|14|תקצוב נוסף בעד הקמת רשות הוראה}}
{{ח:תת|(א)}} סכום תקצוב נוסף יחולק בעד הקמת רשות הוראה להכשרת סטודנטים לרפואה וסטז׳רים בבתי החולים, ובלבד שבית החולים עמד בתנאים האלה:
{{ח:תתת|(1)}} בבית החולים מתקיימת הכשרת סטודנטים או סטז׳רים;
{{ח:תתת|(2)}} לראש רשות ההוראה מונה רופא בכיר בתפקיד ייעודי, הכפוף למנהל המרכז הרפואי או לאחד מסגניו, בהיקף משרה שלא יפחת מ־50%;
{{ח:תתת|(3)}} ליחידה מונה סגן ראש רשות הוראה, שאינו רופא, בהיקף של 100% משרה בתפקיד ייעודי ושאינו מחזיק בתפקידים נוספים, שיעסוק בניהול האדמיניסטרטיבי ותפעול של היחידה;
{{ח:תתת|(4)}} בית החולים התחייב בכתב כי ראש רשות ההוראה יעבור הכשרה בתחום החינוך הרפואי לפי דרישת המשרד, וישתתף בפורום מקצועי ללמידה ושיתוף ידע בין בתי החולים;
{{ח:תתת|(5)}} רשות הוראה תגיש לאישור המשרד תוכנית עבודה שנתית עד סוף הרבעון הראשון של כל שנה אשר כוללת פירוט לגבי פעילות הכשרה לסטודנטים וסטז׳רים בבית החולים;
{{ח:תתת|(6)}} תשלום בעד הקמת רשות ההוראה יתבצע כנגד עמידה ב־80% לפחות מימוש של תוכנית העבודה;
{{ח:תתת|(8)}} {{ח:הערה|(ספרור שגוי במקור; פקעה).}}
{{ח:תת|(ב)}} התקצוב הנוסף כאמור בתקנת משנה (א) יעמוד על סכום של 16,500,000 שקלים חדשים ויחולק לכל בית חולים שיקים רשות הוראה, לפי החישוב הזה:
{{ח:תתת|(1)}} בעד מינוי בעלי התפקידים ועמידה בשמונים אחוז לפחות מתוכנית העבודה המאושרת יתוקצב בית החולים בסכום של 500,000 שקלים חדשים;
{{ח:תתת|(2)}} נותר תקציב לחלוקה לאחר התשלום הראשון, יחולק הכסף באופן שווה בין בתי החולים שעמדו בתנאי הסף ולא יותר מ 140,000 שקלים חדשים לבית חולים;
{{ח:תתת|(3)}} נותר תקציב לחלוקה לאחר תקצוב לפי פסקה (2), הוא יחולק באופן שווה ועד לסכום של 2,000 שקלים חדשים לכל יחידה בעד כל שעתיים אקדמיות של פעילות הכשרה משותפת שאישר מראש המשרד ושהתקיימה בשיתוף פעולה בין שני בתי חולים לפחות;
{{ח:תתת|(4)}} נותר תקציב לחלוקה, רשאי המשרד לחלקו בעד פעילות המבוצעת לפי {{ח:פנימי|סעיף 8|תקנה 8(ד)}}.

{{ח:סעיף|15|דיווח}}
{{ח:ת}} בית החולים ידווח למשרד בתום כל שנת תקצוב, דיווח הכולל את כל אלה:
{{ח:תת|(א)}} מספר המשתתפים בהשתתפות חלקית ובהשתתפות מלאה בכל אחד מהקורסים, התוכניות וההכשרות לפי תקנות אלה, כולל שמות המשתתפים ומספרי הזהות שלהם;
{{ח:תת|(ב)}} מספר המשתתפים שהשתתפו בקורס בהיקף של 80% לפחות, ומספר המשתתפים שעברו בהצלחה את מבחן הסיום של הקורס, אם ישנו;
{{ח:תת|(ג)}} בעד משתתפי תוכנית כוכבים ידווח בית החולים את גובה המלגה ששולמה למשתתף, לפי כללי התוכנית;
{{ח:תת|(ד)}} בעד משתתפי תוכנית מבריא ידווח בית החולים על היקף השעות שניתנו לרופא כזמן מחקר מוגן;
{{ח:תת|(ה)}} מועדי הקורסים, התוכניות וההכשרות לפי תקנות אלה;
{{ח:תת|(ו)}} דמי ההשתתפות שנגבו מהמשתתפים בקורסים, תוכניות והכשרות לפי תקנות אלה;
{{ח:תת|(ז)}} תוצאות משובים, אם התקיימו, בקורסים, תוכניות והכשרות לפי תקנות אלה.

{{ח:סעיף|16|תחילה}}
{{ח:ת}} תחילתן של תקנות אלה ביום א׳ בטבת התשפ״ה (1 בינואר 2025).

{{ח:סעיף|17|הוראות מעבר {{ח:הערה|[צ״ל: הוראת שעה]}}}}
{{ח:תת|(א)}} בתקופה שמיום א׳ בטבת התשפ״ה (1 בינואר 2025) עד יום י״א בטבת התשפ״ו (31 בדצמבר 2025), יראו כאילו {{ח:הערה|- הנוסח שולב כהוראת שעה בשנת 2025.}}
{{ח:תת|(ב)}} בתקופה שמיום ב׳ בתמוז התשפ״ה (1 ביולי 2025) עד יום י״א בטבת התשפ״ו (31 בדצמבר 2025), יראו כאילו {{ח:הערה|- הנוסח שולב כהוראת שעה מיום 1.7.2025 עד יום 31.12.2025.}}
{{ח:תת|(ג)}} בתקופה שמיום י״ב בטבת התשפ״ו (1 בינואר 2026) עד יום כ״א בטבת התשפ״ז (31 בדצמבר 2026), יראו כאילו {{ח:הערה|- הנוסח שולב כהוראת שעה בשנת 2026.}}
{{ח:תת|(ד)}} בתקופה שמיום כ״ב בטבת התשפ״ז (1 בינואר 2027) עד יום א׳ בטבת התשפ״ח (31 בדצמבר 2027), יראו כאילו {{ח:הערה|- הנוסח שולב כהוראת שעה בשנת 2027.}}

{{ח:חתימות|כ״ח בכסלו התשפ״ו (18 בדצמבר 2025)}}
* '''חיים כץ'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]